Каталіцкі Касцёл у М’янме чакае ад Папы падчас яго візіту “закліку да паяднання” і падтрымкі для маладой дэмакратыі”. Святы Айцец можа натхніць палітыкаў і грамадзян “даць шанс міру”, - сказаў арцыбіскуп Рангуна, кардынал Чарльз Маунг Бо, у інтэрв’ю італьянскай каталіцкай газеце “Avvenire”. Па словах іерарха, гэта стала б “вялікай дапамогай” для каталіцкай меншасці ў яе імкненні да справядлівасці і будаўніцтве свабоднай і згуртаванай нацыі. Папа прыбыў 27 лістапада 2017 г. у азіяцкую краіну з трохдзённым візітам.